b'\n_START_ARTICLE_\nMin bedste ven\n_START_SECTION_\nHandling\n_START_PARAGRAPH_\nFrancois (Daniel Auteuil) er en midaldrende kunsthandler, som har alt hvad man kan \xc3\xb8nske sig. Eller har han? Under et middagsselskab med sine kolleger konfronteres han med det faktum, at de alle opfatter ham som en arrogant og selvcentreret person, som ikke har en eneste rigtig ven. Hans kollega Catherine (Julie Gayet) indg\xc3\xa5r derfor et v\xc3\xa6ddem\xc3\xa5l med ham med en antik gr\xc3\xa6sk vase som pr\xc3\xa6mie. Francois f\xc3\xa5r en uge til at pr\xc3\xa6sentere en rigtig n\xc3\xa6r ven. Francois f\xc3\xa5r travlt med at lede Paris igennem med det m\xc3\xa5l at finde en, som han kan kalde en rigtig ven._NEWLINE_P\xc3\xa5 et tidspunkt m\xc3\xb8der Francois en taxachauff\xc3\xb8r (Dany Boon), som afviger s\xc3\xa5 meget fra Francois\xe2\x80\x99 egen personlighed og som har et s\xc3\xa5 diametralt modsat livssyn, at han begynder at tro at denne godmodige mand kan l\xc3\xa6re ham noget vigtigt om livet.'